საქართველოს შინაგან საქმეთა სამინისტრო

საქართველოს შინაგან საქმეთა სამინისტრო — საქართველოს სამინისტრო, რომლის ხელმძღვანელი (მინისტრი) მთავრობის წევრია. სამინისტრო ანგარიშვალდებულია მთავრობის წინაშე და ასრულებს მისსავე ან პრემიერ-მინისტრის მიერ დაკისრებულ ამოცანებს.. 2019 წლის სექტემბრიდან შინაგან საქმეთა მინისტრია ვახტანგ გომელაური. დამოუკიდებლობის მოპოვების შემდეგ, 1918 წლის 26 მაისს, საქართველოს ეროვნული საბჭოს კრებაზე საქართველოს შინაგან საქმეთა სამინისტრო ჩამოყალიბდა, რომლის ფუნქციებს განეკუთვნებოდა კონტრრევოლუციური გამოსვლებისა და ბოლშევიკური აგიტაციის წინააღმდეგ ბრძოლა, სახაზინო ქონების მითვისების აღმოფხვრა და ა.შ. 1921 წლის 25 თებერვალს რუსეთ-საქართველოს 1921 წლის ომის შედეგად საბჭოთა რუსეთმა დაიპყრო საქართველოს დემოკრატიული რესპუბლიკა. საქართველოს შინაგან საქმეთა სამინისტრო გაუქმდა და საქართველოს რევკომის 1921 წლის 6 მარტის გადაწყვეტილებით საქართველოს სსრ შინაგან საქმეთა სახალხო კომისარიატი ჩამოყალიბდა, რომელიც მოგვიანებით ჩაანაცვლა საქართველოს სსრ შინაგან საქმეთა სამინისტრომ. პირველი რესპუბლიკის შინაგან საქმეთა სამინისტროს მრავალი თანამშრომელი მონაწილეობდა საბჭოთა რუსეთის წინააღმდეგ 1924 წლის აგვისტოს აჯანყებასა და სამხედრო ცენტრის საქმიანობაში. 1924 წლის აგვისტოს აჯანყების წარუმატებლობის შემდეგ პირველი რესპუბლიკის შინაგან საქმეთა სამინისტროს მრავალი თანამშრომელი დახვრიტეს. 2003 წლის 23 ნოემბრის ვარდების რევოლუციის შემდეგ საქართველოს სამართალდამცავ სფეროში განხორციელდა ფართომასშტაბიანი რეფორმები, სახელმწიფო უშიშროების სამინისტრო შინაგან საქმეთა სამინისტროს შეუერთდა. 2015 წლის 1 აგვისტოს რეფორმირების პროცესს შედეგად მოჰყვა საპოლიციო სისტემის და სახელმწიფო უსაფრთხოების სერვისების ორგანიზაციული და ინსტიტუციური გამიჯვნა და დამოუკიდებელი სახელმწიფო უსაფრთხოების სამსახურის (სუს) ჩამოყალიბება. საქართველოს კანონში ცვლილების შეტანის თაობაზე (2018 წლის 14 ივლისი #3141–რს) საქართველოს კანონის შესაბამისად, იძულებით გადაადგილებულ პირთა, განსახლებისა და ლტოლვილთა სამინისტრო გაუქმდა და მიგრაციის კომპონენტი შინაგან საქმეთა სამინისტრომ შეითავსა. ნოე რამიშვილი, 26 მაისი, 1918 – 17 მარტი, 1921 დილარ ხაბულიანი, 22 ნოემბერი, 1990 – 5 იანვარი, 1992 რომან გვენცაძე (მოვალეობის შემსრულებელი), 6 იანვარი, 1992 – 24 ნოემბერი, 1992 თემურ ხაჩიშვილი, ნოემბერი, 1992 – სექტემბერი, 1993 ედუარდ შევარდნაძე (მოვალეობის შემსრულებელი), სექტემბერი, 1993 – ოქტომბერი, 1993 შოთა კვირაია, (მოვალეობის შემსრულებელი), ოქტომბერი, 1993 - 31 მარტი, 1994 შოთა კვირაია, 31 მარტი, 1994 – 2 სექტემბერი, 1995 კახა თარგამაძე, 2 სექტემბერი, 1995 – 1 ნოემბერი, 2001 კობა ნარჩემაშვილი, 1 ნოემბერი, 2001 – 25 ნოემბერი, 2003 გიორგი ბარამიძე, 25 ნოემბერი, 2003 – 7 ივნისი, 2004 ირაკლი ოქრუაშვილი, 7 ივნისი, 2004 – 17 დეკემბერი, 2004 ივანე მერაბიშვილი, 18 დეკემბერი, 2004 – 4 ივლისი, 2012 ბაჩანა ახალაია, 4 ივლისი, 2012 – 20 სექტემბერი, 2012 ეკატერინე ზღულაძე (მოვალეობის შემსრულებელი), 20 სექტემბერი, 2012 – 25 ოქტომბერი, 2012 ირაკლი ღარიბაშვილი, 25 ოქტომბერი, 2012 – 20 ნოემბერი, 2013 ალექსანდრე ჭიკაიძე, 20 ნოემბერი, 2013 – 23 იანვარი, 2015 ვახტანგ გომელაური, 26 იანვარი, 2015 – 1 აგვისტო, 2015 გიორგი მღებრიშვილი, 1 აგვისტო, 2015 - 13 ნოემბერი, 2017 გიორგი გახარია, 13 ნოემბერი, 2017 – 8 სექტემბერი, 2019 ვახტანგ გომელაური (მეორეჯერ), 8 სექტემბერი, 2019 – 2018 წლის მაისში, შინაგან საქმეთა სამინისტროს საპატრულო პოლიციაში შეიქმნა საპატრულო პოლიციის ქვეითი პატრულის ქვედანაყოფი, რომელიც ტურისტულ ზონებში და იმ უბნებსა და ქუჩებში იმუშავებს, სადაც გასართობი ინფრასტრუქტურაა განთავსებული. ქვედანაყოფის შექმნის საჭიროება მას შემდეგ გახდა, რაც საქართველოში ტურისტთა შემოსვლა გაიზარდა. ქვეითმა პატრულებმა შინაგან საქმეთა სამინისტროს აკადემიის სპეციალური გადამზადების კურსი გაიარეს. კანდიდატთა შერჩევისას განსაკუთრებული ყურადღება გამახვილდა მათ პიროვნულ ჩვევებსა და კომუნიკაციის უნარებზე. ყველა მათგანი ფლობს ერთ ან მეტ უცხო ენას. ქვეით პატრულს გააჩნია თანამედროვე საპოლიციო აღჭურვილობა, მათ შორის, უახლესი თაობის სამხრე ვიდეოკამერები. 2018 წელს, 11 იანვარს სამინისტროში შეიქმნა ადამიანის უფლებათა დაცვის დეპარტამენტი, რომელსაც 2019 წლის 15 თებერვალს შეეცვალა სახელი და გახდა ადამიანის უფლებათა დაცვისა და გამოძიების ხარისხის მონიტორინგის დეპარტამენტი. ადამიანის უფლებათა დაცვისა და გამოძიების ხარისხის მონიტორინგის დეპარტამენტი უზრუნველყოფს დროულ რეაგირებასა და ეფექტიანი გამოძიების ჩატარებას ისეთი კატეგორიის საქმეებზე როგორიცაა: ოჯახური დანაშაული, ქალთა მიმართ ძალადობა, დისკრიმინაციული ნიშნით ჩადენილი დანაშაული, ტრეფიკინგი, არასრულწლოვანთა მიერ/მიმართ ჩადენილი დანაშაული. დეპარტამენტის დირექტორი არის ნინო ცაციაშვილი. საპატრულო პოლიციის დეპარტამენტი არის საქართველოს შინაგან საქმეთა სამინისტროს დეპარტამენტი, რომელიც წარმოადგენს საზოგადოების სამსახურში მდგომ სახელმწიფო ორგანოს, რომელიც უზრუნველყოფს თითოეული მოქალაქის უსაფრთხოებას. დეპარტამენტის ძირითადი საქმიანობაა საზოგადოებრივი უსაფრთხოებისა და მართლწესრიგის დაცვა, ასევე, სამართალდარღვევაზე ან სხვა შესაძლო საფრთხეზე რეაგირება, თავიდან აცილება და აღკვეთა, ფიზიკური და იურიდიული პირების დაცვა მართლსაწინააღმდეგო ხელყოფისაგან, საგზაო მოძრაობის მონაწილეთა უსაფრთხოების დაცვა, საგზაო მოძრაობის წესების დაცვაზე ზედამხედველობა, საგზაო-სატრანსპორტო შემთხვევათა აცილების-აღკვეთის მიზნით შესაბამისი ღონისძიებების გატარება, მისი ფუნქციაა კომპეტენციის ფარგლებში არალეგალურ მიგრაციასთან ბრძოლა, მისი პრევენცია, გამოვლენა და აღკვეთა. მთავარი სტატია: 112 (საქართველო) და საქართველოს საგანგებო სიტუაციების მართვის სამსახური. 2012 წელს საგანგებო სიტუაციების მართვის ეფექტიანი სისტემის ჩამოყალიბების მიზნით შეიქმნა გადაუდებელი დახმარების ერთიანი ნომერი „112“, რომელიც 24 საათის განმავლობაში, საქართველოს სხვადასხვა წერტილიდან იღებენ გადაუდებელი დახმარების საჭიროების შესახებ შეტყობინებებს და ოპერატიულად გადასცემენ შესაბამის სამსახურებს. „112“ წარმოადგენს საქართველოს შინაგან საქმეთა სამინისტროს საჯარო სამართლის იურიდიულ პირს. 112-ზე ერთი ზარის განხორციელებით შესაძლებელია პოლიციის, სახანძრო-სამაშველო სამსახურისა და სასწრაფო სამედიცინო დახმარების გამოძახება. დანაშაულისა და სხვა სახის სამართალდარღვევების წინააღმდეგ ბრძოლის მიზნით პრევენციული ღონისძიებების განხორციელება; დანაშაულის და სხვა სამართალდარღვევების გამოვლენა და მათზე რეაგირება; სახელმწიფო საზღვრის დაცვა და კონტროლი (საზღვაო საზღვრის ჩათვლით); სტრატეგიული მილსადენების დაცვა; არალეგალური მიგრაციის წინააღმდეგ ბრძოლა და მისი პრევენცია; სალიცენზიო, სანებართვო და სარეგისტრაციო საქმიანობის განხორციელება; საგზაო უსაფრთხოების უზრუნველყოფა; სამძებრო-სამაშველო ღონისძიებების ჩატარება; საგანგებო მდგომარეობისა და ომიანობის დროს კანონმდებლობით გათვალისწინებული ღონისძიებების განხორციელება; საგანგებო სიტუაციების დროს სამოქალაქო თავდაცვის ღონისძიებების იმპლემენტაცია; სასამართლო-საექსპერტო საქმიანობა; პოლიციელების და სახელმწიფო უსაფრთხოების სამსახურის თანამშრომლების სწავლება და მათი პროფესიული განვითარება. სამინისტრო იყოფა სხვადასხვა სტრუქტურულ ერთეულებად: დეპარტამენტები, სამმართველოები, საჯარო სამართლის იურიდიული პირის ფორმით ჩამოყალიბებული დაწესებულებები. მათ შორის აღსანიშნავია: სამინისტროს ხელმძღვანელობს მინისტრი და მინისტრის 5 მოადგილე. კახაბერ საბანაძე (პირველი მოადგილე) ვლადიმერ ბორცვაძე ნინო ცაციაშვილი ნინო ჯავახაძე ლევან კაკავა იოსებ ჭელიძე სამინისტროს ადმინისტრაცია (დეპარტამენტი) გენერალური ინსპექცია (დეპარტამენტი) ეკონომიკური დეპარტამენტი ლოჯისტიკის დეპარტამენტი ადამიანური რესურსების მართვის დეპარტამენტი საექსპერტო–კრიმინალისტიკური დეპარტამენტი საინფორმაციო–ანალიტიკური დეპარტამენტი ცენტრალური კრიმინალური პოლიციის დეპარტამენტი საპატრულო პოლიციის დეპარტამენტი საერთაშორისო ურთიერთობების დეპარტამენტი დროებითი მოთავსების უზრუნველყოფის დეპარტამენტი სტრატეგიული კომუნიკაციების დეპარტამენტი შიდა აუდიტის დეპარტამენტი ოპერატიული უზრუნველყოფის დეპარტამეტი მიგრაციის დეპარტამენტი იურიდიული დეპარტამენტი სტრატეგიული მილსადენების დაცვის დეპარტამენტი განსაკუთრებულ დავალებათა დეპარტამენტი ობიექტების დაცვის დეპარტამენტი ერთობლივი ოპერაციების ცენტრი (დეპარტამენტი) ადამიანის უფლებათა დაცვისა და გამოძიების ხარისხის მონიტორინგის დეპარტამენტი აფხაზეთის ავტონომიური რესპუბლიკის პოლიციის დეპარტამენტი აჭარის ავტონომიური რესპუბლიკის პოლიციის დეპარტამენტი ქ. თბილისის პოლიციის დეპარტამენტი მცხეთა–მთიანეთის პოლიციის დეპარტამენტი შიდა ქართლის პოლიციის დეპარტამენტი ქვემო ქართლის პოლიციის დეპარტამენტი კახეთის პოლიციის დეპარტამენტი სამცხე–ჯავახეთის პოლიციის დეპარტამენტი იმერეთის, რაჭა–ლეჩხუმისა და ქვემო სვანეთის პოლიციის დეპარტამენტი გურიის პოლიციის დეპარტამენტი სამეგრელო–ზემო სვანეთის პოლიციის დეპარტამენტი შინაგან საქმეთა სამინისტროს აკადემია დაცვის პოლიციის დეპარტამენტი 112 მომსახურების სააგენტო ჯანმრთელობის დაცვის სამსახური საქართველოს სასაზღვრო პოლიცია მისამართი: ქ. თბილისი, გულუას ქ. №10 ტელეფონი: 112 საქართველოს მთავრობა შსს არქივი // თუშურაშვილი ო., ჯახუა ი., საუკუნის საქართველოს შინაგან საქმეთა და უშიშროების მინისტრები, თბ., 2013 დაარქივებული 2021-01-12 საიტზე Wayback Machine. НКВД – МВД Грузинской ССР. შინაგან საქმეთა სამინისტრო დაარქივებული 2022-04-01 საიტზე Wayback Machine. , ოფიციალური ვებ-საიტი. ↑ მინისტრთა კაბინეტი. დაარქივებულია ორიგინალიდან — 2013-09-09. ციტირების თარიღი: 2009-04-24. ↑ საქართველოს კანონი, საქართველოს მთავრობის სტრუქტურის, უფლებამოსილებისა და საქმიანობის შესახებ. თავი VI, მუხლი 15, პუნქტი 1. ↑ ქვეითი პატრული ტურისტების დასაცავად რადიო თავისუფლება ↑ სად და როგორ დაიცავს ქვეითი პატრული ტურისტებს ImediNews.ge. დაარქივებულია ორიგინალიდან — 2019-09-25. ციტირების თარიღი: 2018-08-23. ↑ დღეიდან თბილისის ქუჩებში ქვეითი პატრული იმუშავებს - ტაბულა ↑ ტურისტულ ზონებში ქვეითი პატრული დაიწყებს პატრულირებას ↑ შინაგან საქმეთა სამინისტროში ადამიანის უფლებათა დაცვის დეპარტამენტი შეიქმნა. დაარქივებულია ორიგინალიდან — 2019-09-25. ციტირების თარიღი: 2018-08-02. ↑ შსს-ის ადამიანის უფლებათა დაცვისა და გამოძიების ხარისხის მონიტორინგის დეპარტამენტის დირექტორად ნინო ცაციაშვილი დაინიშნა ↑ საპატრულო პოლიციის დეპარტამენტი - Police.ge. დაარქივებულია ორიგინალიდან — 2019-04-27. ციტირების თარიღი: 2018-08-02. ↑ საქმიანობა - Police.ge. დაარქივებულია ორიგინალიდან — 2017-06-28. ციტირების თარიღი: 2018-08-02. ↑ მინისტრი და მოადგილეები - Police.ge. დაარქივებულია ორიგინალიდან — 2019-02-08. ციტირების თარიღი: 2018-07-12. ↑ შს მინისტრს ახალი მოადგილე ჰყავს[მკვდარი ბმული] ↑ შს მინისტრს მოადგილე - იოსებ ჭელიძე. დაარქივებულია ორიგინალიდან — 2019-11-22. ციტირების თარიღი: 2019-11-15. ↑ სამინისტროს სტრუქტურა - Police.ge. დაარქივებულია ორიგინალიდან — 2022-04-19. ციტირების თარიღი: 2018-07-12.